text: Politiet efterlyser flugtfanger
  18 marts 2014 kl. 13.06
  De to fanger, der i aftes brød gennem muren i Tønder Arrest, efterlyses nu.
  De stak af i hver deres bil. 
  Den ene formentlig i en mørk Ford Escort, der kørte fra stedet ad Kongevej og videre i ukendt retning.
  Den anden fange truede sig til en sølvfarvet Toyota Yaris årgang 2012 med registreringsnr. JF 35 720. 
  Bilen havde på bagsmækken en mærkat med nummeret 44 påklæbet. Den bil er fundet i et industrikvarter i Vejle.
  De to mænd er:
  Hameed Qatra, som kommer fra Vejle-området. Han beskrives som
  26 år, 
  176 cm. høj og almindelig af bygning 
  Sort kort hår
  Alaa Sakatni, som kommer fra Sønderborg-området. Han beskrives som
  18 år 
  170 cm. høj 
  Sort kort hår
  De to har i forbindelse med flugten optrådt aggressivt. Hvis man derfor ser de to eftersøgte, skal man ikke selv forsøge at tilbageholde dem, men kontakte politiet på telefon 114.
  Politiet vil også gerne høre fra mennesker, som måske har set de to flugtbiler før eller under flugten.
  